b"\n_START_ARTICLE_\nDer Schauspieldirektor\n_START_SECTION_\nOopperan synty\n_START_PARAGRAPH_\nDer Schauspieldirektor s\xc3\xa4vellettiin keisari Joosef II:n tilauksesta Alankomaiden kenraalikuvern\xc3\xb6\xc3\xb6rin ja herttuatar Marie Christinen h\xc3\xa4iden kunniaksi j\xc3\xa4rjestettyyn juhlaan Wieniss\xc3\xa4, keisarillisen Sch\xc3\xb6nbrunnin linnan talvipuutarhassa 7. helmikuuta 1786. Keisari halusi esitell\xc3\xa4 vierailleen Wienin oopperael\xc3\xa4m\xc3\xa4n monipuolisuutta ja linnan puistoon oli rakennettu kaksi n\xc3\xa4ytt\xc3\xa4m\xc3\xb6\xc3\xa4, joista toisessa esitettiin ensin Der Schauspieldirektor. Esityksen j\xc3\xa4lkeen yleis\xc3\xb6 siirtyi puiston toiseen p\xc3\xa4\xc3\xa4h\xc3\xa4n, jossa esitettiin Antonio Salierin Prima la Musica, poi le Parole (suom. 'Ensin musiikki ja sitten sanat').\n_START_SECTION_\nSynopsis\n_START_PARAGRAPH_\nOopperan tapahtumat kertovat teatteriseurueesta ja keskittyv\xc3\xa4t teatterinjohtajan murheisiin h\xc3\xa4nen kootessaan kiert\xc3\xa4v\xc3\xa4\xc3\xa4 teatteriseuruetta."